Silvia Lăuneanu din trupa De La Vegas, solista cu cel mai lung și mai frumos păr din showbiz, de un metru, a primit o ofertă de a-și vinde superbele plete. Ne-a dezvăluit, exclusiv pentru Playtech Știri, ce voia să facă acea femeie bogată cu părul ei, motivul fiind extrem de dureros.
Solista Silvia Lăuneanu ne-a povestit ce ofertă a primit, la debutul ei muzical, din partea unei femei bogate din Australia, în salonul de înfrumusețare unde mergea adesea să se tundă. Suma și propunerea au speriat-o:
”În urmă cu mai mulți ani, când mă aflam în salonul unde mă tundeam, s-a nimerit să fie acolo și o doamnă din Australia, măritată cu un român și care aveau o fiică aici, în țară. Aveam părul foarte lung pe atunci. A venit la mine foarte încântată și mi-a zis că fiica ei mă apreciază, că are postere cu mine. De fapt, așa își manifestau tinerii admirația pentru artiști, la acea vreme, nu m-a surprins foarte tare. După aceea, m-a întrebat brusc: ”Nu vrei să-mi dai mie din părul tău, ca să fac o perucă și să i-o ofer fetei mele?”. Mi s-a părut o nebunie, ceva deplasat, excentric”.
Citiți și:
Silvia Lăuneanu a aflat de-abia mai târziu povestea tristă a femeii care îi făcuse oferta:
”Când am aflat de ce voia acea femeie să îi vând părul, chiar mi-a părut rău că am tratat reticent propunerea. De fapt, fiica ei era bolnavă, făcea chimioterapie. Dacă aș fi știut, i-aș fi dat părul meu gratis, l-aș fi donat, nu pentru cei 15.000 de dolari, cât îmi oferise. Era clar că aveau bani, că era o familie bogată, de aceea a și îndrăznit să mă întrebe. Când am aflat toate detaliile, chiar de la fiica ei, care îmi telefonase, m-am oferit să-i dau părul meu, fără niciun leu, pentru o perucă, dar mi-a spus că, între timp, rezolvase deja situația”.
Citiți și:
Celebra solistă și violonistă Silvia Lăuneanu ne-a mai dezvăluit și cum își păstrează părul sănătos, strălucitor, de invidiat. Iată secretele ei de frumusețe, deloc scumpe și la îndemâna oricui:
”Nu folosesc fixativ, gel, mă vopsesc foarte rar, de 3-4 ori pe an, și asta după ce am depășit vârsta de 43 de ani, și nu mă usuc cu foehnul. Mai îmi făceam ceai de urzică și de brusture și îl aplicam la rădăcina părului. Mi-am mai făcut și măști cu ou și cu ulei de ricin. Dar șamponul și balsamul le folosesc cel mai des”, a mai menționat solista trupei D la Vegas, exclusiv pentru Playtech Știri.
De altfel, Silvia își lansase o linie de îngrijire a părului în America, unde locuiește, realizată cu o echipă de chimiști ai unui laborator din New York. În timpul pandemiei de Covid-19, afacerea a fost însă întreruptă.